Dié man gesoek ná eenjarige omgery isJohannes Scheepers (Foto verskaf deur SAPD Wes-Kaap) Die polisie in Elandsbaai in die Wes-Kaap versoek die publiek se hulp om die 43-jarige Johannes Scheepers op te spoor. Scheepers word van roekelose of nalatige bestuur beskuldig ná ŉ voorval op 7 Maart 2020. Ao Joseph Swartbooi, woordvoerder van die polisie, sê volgens berigte was Scheepers die dag by ŉ huis in Elandsbaai. “Hy het omstreeks 15:50 in sy motor geklim en toe hy wegry, het ŉ eenjarige seun beserings opgedoen toe hy tussen die bande van die motor beland het.” Die verdagte het versuim om op 23 Februarie 2021 in die Piketberg-landdroshof te verskyn. “Sedertdien sukkel die ondersoekbeampte om die verdagte op te spoor. ŉ Lasbrief is uitgereik vir sy inhegtenisneming.” Scheepers is vermoedelik iewers in Kaapstad. Enigiemand met inligting word versoek om speurdersers. Titus te kontak by 079 894 1824 of 073 417 0391.